               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.9.2018
            COM(2018) 622 final
            2018/0324(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Αυστραλίας στη συμφωνία για τις δημόσιες συμβάσεις
            (Κείμενο που παρουσιάζει ενδιαφέρον για τον ΕΟΧ)

               ΑΙΤΙΟΛΟΓΙΚΗ ΕΚΘΕΣΗ

               1. Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στην επιτροπή για τις δημόσιες συμβάσεις, όσον αφορά την προβλεπόμενη έκδοση απόφασης της Επιτροπής σχετικά με την προσχώρηση της Αυστραλίας στη συμφωνία για τις δημόσιες συμβάσεις.

               2. Πλαίσιο της πρότασης

               2.1Η συμφωνία για τις δημόσιες συμβάσεις

               Η συμφωνία για τις δημόσιες συμβάσεις («η συμφωνία») είναι μια πλειομερής συμφωνία στο πλαίσιο του ΠΟΕ, η οποία αποσκοπεί στο αμοιβαίο άνοιγμα των αγορών δημοσίων προμηθειών μεταξύ των Μερών της. Η αναθεωρημένη έκδοση της συμφωνίας άρχισε να ισχύει στις 6 Απριλίου 2014.

               Η Ευρωπαϊκή Ένωση είναι Μέρος της συμφωνίας.

               Στις 2 Ιουνίου 2015 η Αυστραλία υπέβαλε αίτηση προσχώρησης στη συμφωνία. Υπέβαλε αναθεωρημένες προσφορές κάλυψης στις 30 Σεπτεμβρίου 2016 και στις 2 Ιουνίου 2017.

               Η Επιτροπή, εξ ονόματος της Ένωσης, διαπραγματεύτηκε σειρά δεσμεύσεων της Αυστραλίας για το άνοιγμα της αγοράς, τόσο σε διμερή βάση όσο και στο πλαίσιο της επιτροπής για τις δημόσιες συμβάσεις.

               Στη συνέχεια, η Αυστραλία υπέβαλε τελική προσφορά στην επιτροπή για τις δημόσιες συμβάσεις στις 7 Μαρτίου 2018. Περίληψη της τελικής προσφοράς της Αυστραλίας και η αξιολόγηση της εν λόγω προσφοράς από την Επιτροπή παρατίθενται κατωτέρω.

               Η απόφαση εξουσιοδοτεί την Επιτροπή να διατυπώσει, εξ ονόματος της Ευρωπαϊκής Ένωσης, τη θέση σχετικά με την προσχώρηση της Αυστραλίας στο πλαίσιο της επιτροπής για τις δημόσιες συμβάσεις.

               2.2Η επιτροπή για τις δημόσιες συμβάσεις

               Η επιτροπή για τις δημόσιες συμβάσεις δημιουργήθηκε με σκοπό να διαχειρίζεται την εφαρμογή της συμφωνίας για τις δημόσιες συμβάσεις (ΣΔΣ). Αποτελείται από εκπροσώπους κάθε Μέρους, καθώς και από μέλη του ΠΟΕ και διακυβερνητικούς οργανισμούς με καθεστώς παρατηρητή.

               Η επιτροπή συνεδριάζει τακτικά —περίπου τέσσερις φορές ετησίως—, προκειμένου να παράσχει στα Μέρη τη δυνατότητα να διαβουλεύονται για κάθε θέμα που αφορά την εφαρμογή και τη λειτουργία της συμφωνίας και την προώθηση των στόχων της. Η επιτροπή εκτελεί επίσης άλλες αρμοδιότητες που μπορεί να της ανατίθενται από τα Μέρη.

               Η επιτροπή ενημερώνει σε ετήσια βάση το Γενικό Συμβούλιο του ΠΟΕ για τις δραστηριότητές της και για τις εξελίξεις σχετικά με την εφαρμογή και τη λειτουργία της συμφωνίας.

               Η Ευρωπαϊκή Ένωση, όπως και όλα τα άλλα Μέρη, είναι μέλος της εν λόγω επιτροπής, στην οποία εκπροσωπείται από την Επιτροπή.

               2.3Η προβλεπόμενη πράξη της επιτροπής για τις δημόσιες συμβάσεις

               Στις 27 Ιουνίου 2018, κατά την άτυπη συνεδρίαση της επιτροπής για τις δημόσιες συμβάσεις, η Επιτροπή εξέφρασε την καταρχήν συμφωνία της Ευρωπαϊκής Ένωσης όσον αφορά την προσχώρηση της Αυστραλίας στη συμφωνία για τις δημόσιες συμβάσεις, με την επιφύλαξη των όρων της Ευρωπαϊκής Ένωσης για την προσχώρηση της Αυστραλίας.

               Στις 17 Οκτωβρίου 2018, κατά τη διάρκεια της επίσημης συνεδρίασης, η επιτροπή για τις δημόσιες συμβάσεις πρόκειται να εκδώσει απόφαση σχετικά με την προσχώρηση της Αυστραλίας στη συμφωνία για τις δημόσιες συμβάσεις («η προβλεπόμενη πράξη»).

               Σκοπός της προβλεπόμενης πράξης είναι να γίνει δεκτή η προσχώρηση της Αυστραλίας στη συμφωνία για τις δημόσιες συμβάσεις, σύμφωνα με το άρθρο XXII παράγραφος 2 της συμφωνίας.

               Η έκδοση της απόφασης θα αποτελέσει αντικείμενο των αντίστοιχων εσωτερικών διαδικασιών των Μερών. Το άρθρο ΧΧΙΙ παράγραφος 2 της συμφωνίας προβλέπει ότι «[κ]άθε μέλος του ΠΟΕ μπορεί να προσχωρήσει στην παρούσα συμφωνία βάσει όρων οι οποίοι θα συμφωνηθούν μεταξύ του εν λόγω μέλους και των Μερών και οι οποίοι θα οριστούν σε απόφαση της επιτροπής».  Η προσχώρηση πραγματοποιείται μέσω της κατάθεσης υπόψη του Γενικού Διευθυντή του ΠΟΕ πράξης προσχώρησης στην οποία αναφέρονται οι συμφωνηθέντες όροι.  Η εν λόγω συμφωνία, για Μέλος που προσχωρεί σε αυτή, τίθεται σε ισχύ την 30ή ημέρα από την κατάθεση της πράξης προσχώρησής του.

               3.Η θέση που πρέπει να ληφθεί εξ ονόματος της Ένωσης

                Η τελική προσφορά της Αυστραλίας

               Δεσμεύσεις για το άνοιγμα της αγοράς (καλυπτόμενοι φορείς, εμπορεύματα, υπηρεσίες και κατασκευαστικές υπηρεσίες)

               Κατώτατα όρια

               Στο παράρτημα 1 η Αυστραλία εφαρμόζει τα κατώτατα όρια που εφαρμόζονται συνήθως από τα Μέρη της συμφωνίας για τα εμπορεύματα, τις υπηρεσίες και τις κατασκευαστικές υπηρεσίες. Ωστόσο, στο παράρτημα 2, το οποίο αφορά τα εμπορεύματα και τις υπηρεσίες, η Αυστραλία προβλέπει υψηλότερο κατώτατο όριο [355 000 ΕΤΔ (ειδικά τραβηκτικά δικαιώματα)] από το κατώτατο όριο που προβλέπει η ΕΕ (200 000 ΕΤΔ). Στο παράρτημα 3, τα κατώτατα όρια για τα εμπορεύματα και τις υπηρεσίες αντιστοιχούν στα κατώτατα όρια της ΕΕ (400 000 ΕΤΔ). Ωστόσο, η Αυστραλία περιλαμβάνει στο παράρτημα 3 τους φορείς που αντιστοιχούν σε οργανισμούς δημοσίου δικαίου, ενώ η ΕΕ καλύπτει τους εν λόγω φορείς στο παράρτημα 2, με χαμηλότερο κατώτατο όριο.

               Φορείς

               Στο παράρτημα 1 («Φορείς της κεντρικής διοίκησης»), η Αυστραλία παραθέτει εξαντλητικό κατάλογο με τους φορείς της κεντρικής διοίκησης των οποίων οι δημόσιες συμβάσεις είναι ανοικτές στα Μέρη της συμφωνίας. Η κάλυψη είναι πλήρης. Το παράρτημα 1 περιλαμβάνει τέσσερις σημειώσεις. Η σημείωση 1 ορίζει ότι η συμφωνία καλύπτει μόνο τους φορείς (συμπεριλαμβανομένων υπηρεσιών στο πλαίσιο των φορέων) που παρατίθενται στο εν λόγω παράρτημα. Η σημείωση 2 ορίζει ότι η συμφωνία δεν καλύπτει τις συμβάσεις για τα μηχανοκίνητα οχήματα που συνάπτονται από οποιονδήποτε φορέα παρατίθεται στο εν λόγω παράρτημα. Ωστόσο, αυτή η σημείωση πρόκειται να καταργηθεί σταδιακά και ισχύει μόνο έως την 1η Ιανουαρίου 2019. Η σημείωση 3 προβλέπει ότι η συμφωνία δεν καλύπτει τη σύναψη συμβάσεων από ή εξ ονόματος του νομικού συμβούλου της αυστραλιανής κυβέρνησης (Australian Government Solicitor). Η σημείωση 4 αφορά τις δημόσιες συμβάσεις του Υπουργείου Άμυνας.

               Στο παράρτημα 2 («Φορείς τοπικής αυτοδιοίκησης») η κάλυψη που παρέχει η Αυστραλία περιορίζεται στους κρατικούς φορείς των πολιτειών και εδαφών. Τα χαμηλότερα επίπεδα τοπικής αυτοδιοίκησης (π.χ. οι δήμοι) δεν καλύπτονται. Οι υπηρεσίες κοινής ωφελείας, οι σιδηροδρομικές μεταφορές και άλλοι συναφείς με τις μεταφορές τομείς (όπως η οδοποιία και οι λιμένες) εμπίπτουν στις αρμοδιότητες των πολιτειών και εδαφών. Ωστόσο, στο παράρτημα 2 παρατίθεται μόνο ένας περιορισμένος αριθμός φορέων (κυρίως στον τομέα των μεταφορών). Ορισμένες απαντήσεις της Αυστραλίας καταδεικνύουν ότι οι φορείς αυτοί λειτουργούν σε εμπορική βάση, ή ότι έχουν ιδιωτικοποιηθεί. Τα κατώτατα όρια για τα εμπορεύματα και τις υπηρεσίες είναι υψηλότερα (355 000 ΕΤΔ) από εκείνα που προβλέπει η ΕΕ (200 000 ΕΤΔ).

               Η επιφύλαξη για τα μηχανοκίνητα οχήματα εξακολουθεί να περιλαμβάνεται στη σημείωση για το Australian Capital Territory (Επικράτεια της Αυστραλιανής Πρωτεύουσας), τη Νέα Νότια Ουαλία, το Κουίνσλαντ, τη Νότια Αυστραλία και τη Βικτώρια. Τα κεφάλαια που αναφέρονται στα υπόλοιπα τρία εδάφη δεν περιέχουν την εν λόγω σημείωση. Το παράρτημα 2 περιλαμβάνει επίσης άλλες περιορισμένες σημειώσεις για συγκεκριμένα εδάφη.

               Στο παράρτημα 3 («Λοιποί φορείς»), η Αυστραλία παραθέτει 26 φορείς. Ο κατάλογος αυτός αποτελεί μάλλον τυποποιημένο κατάλογο τον οποίο παρέχει η Αυστραλία στις συμφωνίες ελεύθερων συναλλαγών (ΣΕΣ) που συνάπτει. Τα κατώτατα όρια για τα εμπορεύματα και τις υπηρεσίες αντιστοιχούν στα κατώτατα όρια της ΕΕ (400 000 ΕΤΔ). Ωστόσο, η Αυστραλία περιλαμβάνει στο παράρτημα 3 τους φορείς που αντιστοιχούν σε οργανισμούς δημοσίου δικαίου, ενώ η ΕΕ καλύπτει τους εν λόγω φορείς στο παράρτημα 2, με χαμηλότερο κατώτατο όριο.

               Οι «Government business enterprises» (GBE) φαίνεται ότι είναι συγκρίσιμες με τις δημόσιες επιχειρήσεις της ΕΕ, τις οποίες αναφέρει η ΕΕ στο παράρτημα 3, εάν δραστηριοποιούνται στους τομείς κοινής ωφελείας των υδάτων, της ηλεκτρικής ενέργειας, των λιμένων και των αερολιμένων, των αστικών συγκοινωνιών και των σιδηροδρόμων (προσέγγιση βάσει ορισμού). Οι GBE στον τομέα κοινής ωφελείας δεν καλύπτονται.

               Εμπορεύματα

               Η Αυστραλία προτείνει αρνητικό κατάλογο για τα εμπορεύματα. Δεσμεύεται ότι θα καλύπτει την προμήθεια όλων των εμπορευμάτων από τους καλυπτόμενους φορείς, με ορισμένες πολύ ειδικές εξαιρέσεις (προμήθεια αίματος και προϊόντων αίματος, συμπεριλαμβανομένων των προϊόντων που παράγονται από πλάσμα).

               Υπηρεσίες

               Η Αυστραλία προτείνει αρνητικό κατάλογο για τις υπηρεσίες. Παρέχει πολύ περιεκτική κάλυψη των υπηρεσιών, δηλαδή καλύπτει όλες τις υπηρεσίες που παρέχονται από τους καλυπτόμενους φορείς, με ορισμένες πολύ ειδικές εξαιρέσεις (προμήθεια υπηρεσιών κλασματοποίησης πλάσματος· δημόσιες υπηρεσίες διαφήμισης· υπηρεσίες υγείας και πρόνοιας· υπηρεσίες έρευνας και ανάπτυξης). Υπάρχει σημείωση σχετικά με την αμοιβαιότητα, σύμφωνα με την οποία μόνο οι υπηρεσίες που καλύπτονται από άλλα Μέρη της συμφωνίας παρέχονται στα εν λόγω Μέρη.

               Κατασκευαστικές υπηρεσίες

               Η Αυστραλία προτείνει αρνητικό κατάλογο για τις κατασκευαστικές υπηρεσίες. Παρέχει όλες τις κατασκευαστικές υπηρεσίες της διαίρεσης 51 της κεντρικής ταξινόμησης προϊόντων (CPC Prov.) και του συστήματος ταξινόμησης του ΠΟΕ (MTN. GNS/W/120), τις οποίες προμηθεύονται οι φορείς που παρατίθενται στα παραρτήματα 1, 2 και 3, όπως παρέχονται συνήθως από τα Μέρη της συμφωνίας.

               Γενικές σημειώσεις

               Στο παράρτημα 7 η Αυστραλία περιλαμβάνει δύο γενικές σημειώσεις. Σύμφωνα με τη σημείωση 1, η συμφωνία δεν εφαρμόζεται σε καμία μορφή προτίμησης προς όφελος μικρών και μεσαίων επιχειρήσεων· σε μέτρα για την προστασία των εθνικών θησαυρών που έχουν καλλιτεχνική, ιστορική ή αρχαιολογική αξία· σε μέτρα για την υγεία και την καλή διαβίωση των αυτόχθονων πληθυσμών· στην προμήθεια εμπορευμάτων και υπηρεσιών εκτός της επικράτειας του αναθέτοντος Μέρους για κατανάλωση εκτός του εδάφους του αναθέτοντος Μέρους. Για λόγους σαφήνειας, η σημείωση 2 διευκρινίζει τα εξής: η συμφωνία δεν εφαρμόζεται σε συμβάσεις που χρηματοδοτούνται από επιχορηγήσεις και χορηγίες που λαμβάνονται από πρόσωπα τα οποία δεν περιλαμβάνονται στα παραρτήματα 1, 2 ή 3· δεν εφαρμόζεται σε συμβάσεις που συνάπτονται από αναθέτοντα φορέα άλλου κρατικού φορέα· καμία διάταξη της συμφωνίας δεν εμποδίζει το αναθέτον Μέρος, ή τους αναθέτοντες φορείς του, να καταρτίζουν, να θεσπίζουν ή να εφαρμόζουν τις τεχνικές προδιαγραφές που απαιτούνται για την προστασία ευαίσθητων κρατικών πληροφοριών, συμπεριλαμβανομένων των προδιαγραφών που μπορούν να επηρεάσουν ή να περιορίσουν την αποθήκευση, τη φιλοξενία ή την επεξεργασία των εν λόγω πληροφοριών εκτός του εδάφους του αναθέτοντος Μέρους· και ο αναθέτων φορέας δύναται να διενεργήσει διαγωνισμό με απευθείας ανάθεση για μη ζητηθείσες καινοτόμες προτάσεις βάσει του άρθρου XIII παράγραφος 1.

               Νομοθεσία της Αυστραλίας

               Η νομοθεσία της Αυστραλίας στον τομέα των καλυπτόμενων δημοσίων συμβάσεων φαίνεται ότι δεν εισάγει διακρίσεις. Σύμφωνα με τους κανόνες σύναψης συμβάσεων της Αυστραλιανής Κοινοπολιτείας (CPR), το πλαίσιο που έχει θεσπίσει για τις δημόσιες συμβάσεις δεν εισάγει διακρίσεις. Όλοι οι δυνητικοί προμηθευτές της δημόσιας διοίκησης, οι οποίοι υπόκεινται στους CPR, πρέπει να αντιμετωπίζονται ισότιμα με βάση τις εμπορικές, νομικές, τεχνικές και χρηματοοικονομικές δυνατότητές τους και δεν πρέπει να υφίστανται διακρίσεις λόγω του μεγέθους τους, του βαθμού ξένης συμμετοχής ή ιδιοκτησίας, της τοποθεσίας ή της καταγωγής των προϊόντων και των υπηρεσιών τους. Ως εκ τούτου, η αυστραλιανή νομοθεσία για τις δημόσιες συμβάσεις φαίνεται ότι είναι ανοικτή, διαφανής και χωρίς διακρίσεις, όπως απαιτείται από τη συμφωνία. Ωστόσο, η τελική προσφορά της Αυστραλίας περιέχει στο παράρτημα 7 ευρεία εξαίρεση για κάθε μορφή προτιμήσεων προς όφελος μικρών και μεσαίων επιχειρήσεων, η οποία πρέπει να ληφθεί υπόψη στις επιφυλάξεις της ΕΕ έναντι της Αυστραλίας και να αποτυπωθεί στον πίνακα της ΕΕ στο προσάρτημα I.

               Αξιολόγηση της προσφοράς της Αυστραλίας από την Επιτροπή

               Η Αυστραλία ανοίγει σημαντικά την αγορά δημοσίων συμβάσεων σε όλα τα Μέρη της συμφωνίας, καθώς υποβάλλει ιδιαίτερα εκτεταμένη προσφορά όσον αφορά τους φορείς, τα εμπορεύματα, τις υπηρεσίες και τις κατασκευαστικές υπηρεσίες, και έχει θεσπίσει νομοθεσία που δεν εισάγει διακρίσεις. Επιπλέον, η Αυστραλία δεν διατηρεί κανένα ιδιαίτερο περιορισμό έναντι οποιουδήποτε Μέρους της συμφωνίας. Ωστόσο, δεδομένου ότι η κάλυψη που παρέχει η Αυστραλία —αν και σημαντική— δεν είναι πλήρης, θα ήταν σκόπιμο να προβλεφθούν ορισμένοι ειδικοί περιορισμοί ή εξαιρέσεις όσον αφορά την πρόσβαση (της Αυστραλίας) στην αγορά δημόσιων συμβάσεων της Ένωσης, όπως έχει κάνει η ΕΕ στο παρελθόν για τα Μέρη της συμφωνίας τα οποία προσφέρουν μόνο μερική κάλυψη.

               Οι ακόλουθοι ειδικοί περιορισμοί, που θα αποτελέσουν μέρος των όρων προσχώρησης της Αυστραλίας στη συμφωνία και οι οποίοι πρέπει να εγκριθούν από την επιτροπή για τις δημόσιες συμβάσεις, θα αντικατοπτρίζονται στον πίνακα της ΕΕ στο προσάρτημα Ι:

               ·Παράρτημα 1 τμήμα 2 («Οι κεντρικές κυβερνητικές αναθέτουσες αρχές των κρατών μελών της ΕΕ»), σημείο 3

               Η Αυστραλία θα προστεθεί στον κατάλογο των Μερών της συμφωνίας που έχουν πρόσβαση στις δημόσιες συμβάσεις λιγότερων αναθετουσών αρχών σε επίπεδο κεντρικής κυβέρνησης από τα υπόλοιπα Μέρη της συμφωνίας.

               ·Παράρτημα 1, σημειώσεις στο παράρτημα 1, σημείωση 2:

               Η ΕΕ θα εισαγάγει επιφύλαξη ως προς τη γενική σημείωση της Αυστραλίας με την οποία εξαιρούνται από τη συμφωνία προτιμήσεις για τις ΜΜΕ. Η Αυστραλία θα περιληφθεί στον κατάλογο των χωρών της σημείωσης 2 των σημειώσεων στο παράρτημα 1 του προσαρτήματος I σχετικά με τις δεσμεύσεις της Ευρωπαϊκής Ένωσης, μαζί με την Ιαπωνία, την Κορέα και τις ΗΠΑ. Ως εκ τούτου, οι διατάξεις του άρθρου XVIII δεν εφαρμόζονται στους προμηθευτές και τους παρόχους υπηρεσιών από την Αυστραλία όσον αφορά την αμφισβήτηση της ανάθεσης δημόσιων συμβάσεων σε ΜΜΕ από Μέρη άλλα από την Ιαπωνία, την Κορέα, τις ΗΠΑ και την Αυστραλία, έως ότου η ΕΕ δεχθεί ότι η Αυστραλία δεν εφαρμόζει πλέον μέτρα που εισάγουν διακρίσεις υπέρ ορισμένων εγχώριων μικρών και μειονοτικών επιχειρήσεων.

               ·Παράρτημα 2, σημειώσεις στο παράρτημα 2, σημείωση 1:

               Δεδομένου ότι η Αυστραλία παρέχει, στο παράρτημα 2, περιορισμένη κάλυψη, η ΕΕ θα προσφέρει στην Αυστραλία σύναψη δημοσίων συμβάσεων από τοπικές αναθέτουσες αρχές (διοικητικές μονάδες επιπέδου NUTS 1). Ως προς τις διοικητικές μονάδες επιπέδου NUTS 2 και NUTS 3 στον κανονισμό (ΕΚ) αριθ. 1059/2003 (όπως τροποποιήθηκε), όσον αφορά τα εμπορεύματα, τις υπηρεσίες, τους προμηθευτές και τους παρόχους υπηρεσιών από την Αυστραλία, οι δημόσιες συμβάσεις που συνάπτονται από τις αναθέτουσες αρχές διοικητικών μονάδων επιπέδου NUTS 2 και NUTS 3 δεν θα προσφέρονται στην Αυστραλία.

               ·Παράρτημα 2, σημειώσεις στο παράρτημα 2, σημείωση 1:

               Δεδομένου ότι το κατώτατο όριο της Αυστραλίας για τα εμπορεύματα και τις υπηρεσίες από τους περιφερειακούς και τοπικούς φορείς στο παράρτημα 2 (355 000 ΕΤΔ) και αντιστοίχως για τους οργανισμούς δημοσίου δικαίου που καλύπτονται από το παράρτημα 3 (400 000 ΕΤΔ) είναι υψηλότερο από το κατώτατο όριο της ΕΕ βάσει της ΣΔΣ (200 000 ΕΤΔ), η ΕΕ θα εισαγάγει την επιφύλαξη για συμβάσεις μεταξύ 200 000 ΕΤΔ και 355 000 ΕΤΔ από περιφερειακές αναθέτουσες αρχές και μεταξύ 200 000 ΕΤΔ και 400 000 ΕΤΔ για τους οργανισμούς δημοσίου δικαίου που καλύπτονται από το παράρτημα 2 του προσαρτήματος Ι σχετικά με τις δεσμεύσεις της Ευρωπαϊκής Ένωσης, στον βαθμό που αφορούν εμπορεύματα, υπηρεσίες, προμηθευτές και παρόχους υπηρεσιών από την Αυστραλία.

               ·Παράρτημα 2, σημειώσεις στο παράρτημα 2, σημείωση 1:

               Με δεδομένη την επιφύλαξη για τα μηχανοκίνητα οχήματα που περιλαμβάνονται στη σημείωση για το Australian Capital Territory (Επικράτεια της Αυστραλιανής Πρωτεύουσας), τη Νέα Νότια Ουαλία, το Κουίνσλαντ, τη Νότια Αυστραλία και τη Βικτώρια, η ΕΕ θα εισαγάγει επιφύλαξη σχετικά με συμβάσεις οι οποίες συνάπτονται από αναθέτοντες φορείς που καλύπτονται από το παράρτημα 2 για τα μηχανοκίνητα οχήματα και τα ανταλλακτικά μηχανοκίνητων οχημάτων, επικαλούμενη ειδικά κεφάλαια της Συνδυασμένης Ονοματολογίας (ΣΟ) (συγκεκριμένα, για τα μηχανοκίνητα οχήματα: 8702, 8703, 8704, 8705, 8711 και 8713· για τα κατασκευαστικά στοιχεία μηχανοκίνητων οχημάτων: 870600, 8707, 8708, 8714 και 8716).

               ·Παράρτημα 2, σημειώσεις στο παράρτημα 2, σημείωση 2:

               Η ΕΕ θα εισαγάγει επιφύλαξη ως προς τη γενική σημείωση της Αυστραλίας με την οποία εξαιρούνται από τη συμφωνία προτιμήσεις για τις ΜΜΕ.  Η Αυστραλία θα περιλαμβάνεται στον κατάλογο των χωρών της σημείωσης 2 των σημειώσεων στο παράρτημα 2 του προσαρτήματος I σχετικά με τις δεσμεύσεις της Ευρωπαϊκής Ένωσης, μαζί με την Ιαπωνία, την Κορέα και τις ΗΠΑ. Ως εκ τούτου, οι διατάξεις του άρθρου XVIII δεν εφαρμόζονται στους προμηθευτές και τους παρόχους υπηρεσιών από την Αυστραλία όσον αφορά την αμφισβήτηση της ανάθεσης δημόσιων συμβάσεων σε ΜΜΕ από Μέρη άλλα από την Ιαπωνία, την Κορέα, τις ΗΠΑ και την Αυστραλία, έως ότου η ΕΕ δεχθεί ότι η Αυστραλία δεν εφαρμόζει πλέον μέτρα που εισάγουν διακρίσεις υπέρ ορισμένων εγχώριων μικρών και μειονοτικών επιχειρήσεων.

               ·Παράρτημα 3, σημειώσεις στο παράρτημα 3, σημείωση 6:

               Στην Αυστραλία θα παρέχεται πιο περιορισμένη κάλυψη για τους φορείς της τοπικής αυτοδιοίκησης. Η ΕΕ δεν θα προσφέρει στην Αυστραλία συμβάσεις από φορείς που δραστηριοποιούνται στους εξής τομείς: i) παραγωγή, μεταφορά ή διανομή πόσιμου ύδατος που καλύπτονται από το παρόν παράρτημα· ii) παραγωγή, μεταφορά ή διανομή ηλεκτρικής ενέργειας που καλύπτονται από το παρόν παράρτημα· iii) αερολιμενικές εγκαταστάσεις που καλύπτονται από το παρόν παράρτημα· iv) θαλάσσιοι λιμένες ή λιμένες εσωτερικής ναυσιπλοΐας ή άλλοι τερματικοί σταθμοί που καλύπτονται από το παρόν παράρτημα· v) αστικοί σιδηρόδρομοι, τραμ, τρόλεϊ ή λεωφορεία που καλύπτονται από το παρόν παράρτημα· και vi) σιδηροδρομικές μεταφορές που καλύπτονται από το παρόν παράρτημα όσον αφορά τις προμήθειες, τις υπηρεσίες, τους προμηθευτές και τους παρόχους υπηρεσιών από την Αυστραλία. Για περισσότερες λεπτομέρειες, βλ. σημείωση 6 των σημειώσεων του παραρτήματος 3 του προσαρτήματος I σχετικά με τις δεσμεύσεις της Ευρωπαϊκής Ένωσης.

               Σε περίπτωση που οποιοδήποτε άλλο Μέρος της συμφωνίας περιλαμβάνει ειδικές εξαιρέσεις στην κάλυψή του όσον αφορά την Αυστραλία, αυτό θα πρέπει επίσης να αντικατοπτρίζεται στην απόφαση της επιτροπής για τις δημόσιες συμβάσεις σχετικά με τους όρους προσχώρησης της Αυστραλίας. Ωστόσο, αξίζει να επισημανθεί ότι τυχόν τέτοιοι περιορισμοί ή εξαιρέσεις από την κάλυψη που επιβάλλονται από Μέρος της συμφωνίας και αφορούν ειδικά την Αυστραλία δεν θα επηρεάσουν την τελική προσφορά της Αυστραλίας, όπως αυτή παρουσιάζεται αδρομερώς ανωτέρω, ούτε τις προτεινόμενες ειδικές επιφυλάξεις της ΕΕ, ή την αμοιβαία συμφωνηθείσα κάλυψη μεταξύ των σημερινών Μερών της συμφωνίας.

               Σύσταση

               Η προσχώρηση της Αυστραλίας στη συμφωνία αναμένεται ότι θα συμβάλει πολύ θετικά στο περαιτέρω διεθνές άνοιγμα των αγορών δημοσίων συμβάσεων, με τη διεύρυνση του αριθμού των Μερών της συμφωνίας και, ως εκ τούτου, στην ενθάρρυνση άλλων χωρών να προσχωρήσουν σε αυτή. Η Επιτροπή συνιστά να γίνει δεκτή η προσφορά της Αυστραλίας με την επιφύλαξη των προαναφερθέντων περιορισμών όσον αφορά την κάλυψη της Ένωσης σε σχέση με την Αυστραλία.

               Κατά συνέπεια, προτείνεται να εξουσιοδοτηθεί η Επιτροπή να εκφράσει, στο πλαίσιο της επιτροπής για τις δημόσιες συμβάσεις, τη θέση της Ένωσης υπέρ της προσχώρησης της Αυστραλίας, με την επιφύλαξη των προαναφερθέντων περιορισμών, που θα αποτυπωθούν στην απόφαση της επιτροπής για τις δημόσιες συμβάσεις σχετικά με τους όρους προσχώρησης της Αυστραλίας στη ΣΔΣ.

               4.Νομική βάση

               4.1Διαδικαστική νομική βάση

               4.1.1. Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Η έννοια των «πράξεων που παράγουν έννομα αποτελέσματα» περιλαμβάνει πράξεις οι οποίες παράγουν έννομα αποτελέσματα δυνάμει των κανόνων του διεθνούς δικαίου που διέπουν το συγκεκριμένο όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .

               4.1.2. Εφαρμογή στην προκειμένη περίπτωση

               Η επιτροπή για τις δημόσιες συμβάσεις είναι όργανο που έχει συσταθεί με συμφωνία, και συγκεκριμένα τη συμφωνία για τις δημόσιες συμβάσεις.

               Η πράξη την οποία καλείται να θεσπίσει η επιτροπή για τις δημόσιες συμβάσεις συνιστά πράξη που παράγει έννομα αποτελέσματα.

               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.

               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2. Ουσιαστική νομική βάση

               4.2.1. Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Αν η προβλεπόμενη πράξη επιδιώκει πολλαπλούς σκοπούς ή έχει αρκετές συνιστώσες, και αν ένας από τους εν λόγω σκοπούς ή συνιστώσες μπορεί να προσδιοριστεί ως ο κύριος, ενώ ο άλλος είναι απλώς παρεμπίπτων, η απόφαση που εκδίδεται βάσει του άρθρου 218 παράγραφος 9 της ΣΛΕΕ πρέπει να βασίζεται σε μία και μόνη ουσιαστική νομική βάση, δηλαδή σε εκείνη που απαιτείται από τον κύριο ή κυρίαρχο σκοπό ή συνιστώσα.

               4.2.2. Εφαρμογή στην προκειμένη περίπτωση

               Ο κύριος στόχος και το περιεχόμενο της προβλεπόμενης πράξης αφορούν την κοινή εμπορική πολιτική.

               Συνεπώς, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.

               4.3. Συμπέρασμα

               Η νομική βάση της προτεινόμενης απόφασης θα πρέπει να είναι το άρθρο 207 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.

               5.
                     Δημοσίευση της προβλεπόμενης πράξης

               Δεδομένου ότι η πράξη της επιτροπής για τις δημόσιες συμβάσεις θα τροποποιήσει τη συμφωνία για τις δημόσιες συμβάσεις, κρίνεται σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.

               2018/0324 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Αυστραλίας στη συμφωνία για τις δημόσιες συμβάσεις

               (Κείμενο που παρουσιάζει ενδιαφέρον για τον ΕΟΧ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Στις 2 Ιουνίου 2015 η Αυστραλία υπέβαλε αίτηση προσχώρησης στη συμφωνία για τις δημόσιες συμβάσεις («ΣΔΣ»).

               (2)Οι υποχρεώσεις της Αυστραλίας σχετικά με την κάλυψη καθορίζονται στην τελική προσφορά της, όπως υποβλήθηκε στα Μέρη της ΣΔΣ («τα Μέρη») στις 7 Μαρτίου 2018.

               (3)Η προσφορά της Αυστραλίας, μολονότι εκτενής, δεν παρέχει πλήρη κάλυψη. Επομένως, είναι σκόπιμο να θεσπιστούν ορισμένες εξαιρέσεις ειδικά για την Αυστραλία στην ενωσιακή κάλυψη. Οι ειδικές αυτές εξαιρέσεις, όπως παρατίθενται στο παράρτημα της παρούσας απόφασης, θα αποτελέσουν μέρος των όρων προσχώρησης της Αυστραλίας στη ΣΔΣ και θα αντικατοπτρίζονται στην απόφαση της επιτροπής για τις δημόσιες συμβάσεις («η επιτροπή ΣΔΣ») σχετικά με την προσχώρηση της Αυστραλίας.

               (4)Η προσχώρηση της Αυστραλίας στη ΣΔΣ αναμένεται ότι θα συμβάλει θετικά στο περαιτέρω διεθνές άνοιγμα των αγορών δημοσίων συμβάσεων.

               (5)Το άρθρο ΧΧΙΙ παράγραφος 2 της ΣΔΣ προβλέπει ότι κάθε μέλος του ΠΟΕ μπορεί να προσχωρήσει στη συμφωνία βάσει όρων οι οποίοι θα συμφωνηθούν μεταξύ του εν λόγω μέλους και των Μερών και οι οποίοι θα οριστούν σε απόφαση της επιτροπής ΣΔΣ.

               (6)Κατά συνέπεια, είναι αναγκαίο να καθοριστεί η θέση που θα πρέπει να ληφθεί εξ ονόματος της Ένωσης στην επιτροπή ΣΔΣ σε σχέση με την προσχώρηση της Αυστραλίας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί εξ ονόματος της Ένωσης στο πλαίσιο της επιτροπής για τις δημόσιες συμβάσεις είναι να εγκριθεί η προσχώρηση της Αυστραλίας στη συμφωνία για τις δημόσιες συμβάσεις, με την επιφύλαξη ειδικών όρων προσχώρησης που καθορίζονται στο παράρτημα της παρούσας απόφασης.

               Άρθρο 2

               Η παρούσα απόφαση απευθύνεται στην Επιτροπή.

               Βρυξέλλες,

                     Για το Συμβούλιο

                     Ο Πρόεδρος

                     (1)

                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,7.9.2018
            COM(2018) 622 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            για τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής για τις δημόσιες συμβάσεις σχετικά με την προσχώρηση της Αυστραλίας στη συμφωνία για τις δημόσιες συμβάσεις

               ΠΑΡΑΡΤΗΜΑ

               ΟΡΟΙ ΤΗΣ EE ΓΙΑ ΤΗΝ ΠΡΟΣΧΩΡΗΣΗ ΤΗΣ ΑΥΣΤΡΑΛΙΑΣ ΣΤΗ ΣΔΣ

               Με την προσχώρηση της Αυστραλίας στη συμφωνία για τις δημόσιες συμβάσεις:

               – το σημείο 3 του τμήματος 2 («Οι κεντρικές κυβερνητικές αναθέτουσες αρχές των κρατών μελών της ΕΕ») του παραρτήματος 1 του προσαρτήματος I σχετικά με τις δεσμεύσεις της Ευρωπαϊκής Ένωσης έχει ως εξής:

               «3.
                     Για τα εμπορεύματα, τις υπηρεσίες, τους προμηθευτές και τους παρόχους υπηρεσιών των Ηνωμένων Πολιτειών· του Καναδά· της Ιαπωνίας· του Χονγκ Κονγκ, Κίνα· της Σιγκαπούρης· της Κορέας· της Αρμενίας· του χωριστού τελωνειακού εδάφους των Ταϊβάν, Πενγκού, Κινμέν και Ματσού, της Νέας Ζηλανδίας και της Αυστραλίας, οι συμβάσεις που συνάπτονται από τις ακόλουθες κεντρικές κυβερνητικές αναθέτουσες αρχές, υπό την προϋπόθεση ότι δεν σημειώνονται με αστερίσκο.»

               – Η σημείωση 2 των σημειώσεων στο παράρτημα 1 του προσαρτήματος I σχετικά με τις δεσμεύσεις της Ευρωπαϊκής Ένωσης τροποποιείται ως εξής:

               «2.
                     Οι διατάξεις του άρθρου XVIII δεν εφαρμόζονται στους προμηθευτές και τους παρόχους υπηρεσιών από την Ιαπωνία, την Κορέα, τις ΗΠΑ και την Αυστραλία όσον αφορά την αμφισβήτηση της ανάθεσης δημόσιων συμβάσεων σε προμηθευτή ή πάροχο υπηρεσιών των Μερών άλλο από τους προαναφερόμενους, που είναι μικρές ή μεσαίες επιχειρήσεις σύμφωνα με τις οικείες διατάξεις του ενωσιακού δικαίου, έως ότου η ΕΕ δεχθεί ότι δεν εφαρμόζουν πλέον μέτρα που εισάγουν διακρίσεις υπέρ ορισμένων εγχώριων μικρών και μειονοτικών επιχειρήσεων.»

               Με την προσχώρηση της Αυστραλίας στη συμφωνία για τις δημόσιες συμβάσεις:

               – Η σημείωση 1 των σημειώσεων στο παράρτημα 2 του προσαρτήματος I σχετικά με τις δεσμεύσεις της Ευρωπαϊκής Ένωσης περιλαμβάνει, μετά το στοιχείο ζ), τα ακόλουθα στοιχεία:

               «η)
                     δημόσιες συμβάσεις από περιφερειακές και τοπικές αναθέτουσες αρχές [αναθέτουσες αρχές των διοικητικών μονάδων επιπέδου NUTS 2 και 3 και μικρότερων διοικητικών μονάδων, όπως αναφέρεται στον κανονισμό (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου (όπως τροποποιήθηκε)] όσον αφορά τα εμπορεύματα, τις υπηρεσίες, τους προμηθευτές και τους παρόχους υπηρεσιών από την Αυστραλία·

               θ)
                     δημόσιες συμβάσεις μεταξύ 200 000 ΕΤΔ και 355 000 ΕΤΔ από περιφερειακές αναθέτουσες αρχές, και μεταξύ 200 000 ΕΤΔ και 400 000 ΕΤΔ για τους οργανισμούς δημοσίου δικαίου που καλύπτονται από το παρόν παράρτημα για τα εμπορεύματα και τις υπηρεσίες προμηθευτών και παρόχων υπηρεσιών από την Αυστραλία·

               ι)
                     δημόσιες συμβάσεις που συνάπτουν οι καλυπτόμενοι από το παρόν παράρτημα αναθέτοντες φορείς:

               iμηχανοκίνητα οχήματα («αυτοκίνητα οχήματα»), όπως περιγράφονται στα κεφάλαια της Συνδυασμένης Ονοματολογίας (ΣΟ) που καθορίζονται κατωτέρω:

               8702
                     Αυτοκίνητα οχήματα για τη μεταφορά δέκα προσώπων ή περισσοτέρων, περιλαμβανομένου του οδηγού

               8703
                     Επιβατικά αυτοκίνητα και άλλα αυτοκίνητα οχήματα που είναι κατασκευασμένα κυρίως για τη μεταφορά προσώπων (άλλα από εκείνα της κλάσης 8702), στα οποία περιλαμβάνονται και τα οχήματα τύπου break και τα αγωνιστικά οχήματα

               8704
                     Αυτοκίνητα οχήματα για τη μεταφορά εμπορευμάτων

               8705
                     Αυτοκίνητα οχήματα ειδικών χρήσεων, άλλα από εκείνα που είναι κατασκευασμένα κυρίως για τη μεταφορά προσώπων ή εμπορευμάτων [π.χ. αυτοκίνητα-συνεργεία επισκευής οχημάτων, αυτοκίνητα φορτηγά-γερανοί, οχήματα πυροσβεστικά, φορτηγά-αναμεικτήρες σκυροδέματος (μπετονιέρες), αυτοκίνητα καθαρισμού δρόμων, αυτοκίνητα-καταβρεχτήρες, αυτοκίνητα-εργαστήρια, αυτοκίνητα-ακτινολογικά εργαστήρια]

               8711
                     Μοτοσικλέτες (στις οποίες περιλαμβάνονται και τα μοτοποδήλατα) και ποδήλατα με βοηθητικό κινητήρα, με ή χωρίς πλάγιο κιβώτιο (side-car). Πλάγια καλάθια (side-cars)

               8713
                     Αμαξάκια τύπου πολυθρόνας και άλλα οχήματα για αναπήρους, έστω και με κινητήρα ή άλλο μηχανισμό προώθησης

               iiκατασκευαστικά στοιχεία μηχανοκίνητων οχημάτων, όπως περιγράφονται στα κεφάλαια της Συνδυασμένης Ονοματολογίας (ΣΟ) που καθορίζονται κατωτέρω:

               8706 00
                     Βάσεις (σασί) αυτοκινήτων οχημάτων των κλάσεων 8701 έως 8705, με τον κινητήρα τους

               8707
                     Αμαξώματα των αυτοκινήτων οχημάτων των κλάσεων 8701 έως 8705, στα οποία περιλαμβάνονται και οι θάλαμοι οδήγησης

               8708
                     Μέρη και εξαρτήματα των αυτοκινήτων οχημάτων των κλάσεων 8701 έως 8705

               8714
                     Μέρη και εξαρτήματα των οχημάτων των κλάσεων 8711 έως 8713

               8716
                     Ρυμουλκούμενα και ημιρυμουλκούμενα για κάθε είδους οχήματα· άλλα μη αυτοκινούμενα οχήματα· μέρη αυτών

                όσον αφορά τους προμηθευτές και τους παρόχους υπηρεσιών από την Αυστραλία.»

               – Η σημείωση 2 των σημειώσεων στο παράρτημα 2 του προσαρτήματος I σχετικά με τις δεσμεύσεις της Ευρωπαϊκής Ένωσης τροποποιείται ως εξής:

               «2)
                     Οι διατάξεις του άρθρου XVIII δεν εφαρμόζονται στους προμηθευτές και τους παρόχους υπηρεσιών από την Ιαπωνία, την Κορέα, τις ΗΠΑ και την Αυστραλία όσον αφορά την αμφισβήτηση της ανάθεσης δημόσιων συμβάσεων σε προμηθευτή ή πάροχο υπηρεσιών των Μερών άλλο από τους προαναφερόμενους, που είναι μικρές ή μεσαίες επιχειρήσεις σύμφωνα με τις οικείες διατάξεις του ενωσιακού δικαίου, έως ότου η ΕΕ δεχθεί ότι δεν εφαρμόζουν πλέον μέτρα που εισάγουν διακρίσεις υπέρ ορισμένων εγχώριων μικρών και μειονοτικών επιχειρήσεων.»

               Με την προσχώρηση της Αυστραλίας στη συμφωνία για τις δημόσιες συμβάσεις, η σημείωση 6 των σημειώσεων του παραρτήματος 3 του προσαρτήματος I σχετικά με τις δεσμεύσεις της Ευρωπαϊκής Ένωσης περιλαμβάνει, μετά το στοιχείο ιη), τα ακόλουθα στοιχεία:

               «ιθ)
                     δημόσιες συμβάσεις που συνάπτουν αναθέτοντες φορείς οι οποίοι δραστηριοποιούνται στους ακόλουθους τομείς:

               i)παραγωγή, μεταφορά ή διανομή πόσιμου ύδατος που καλύπτονται από το παρόν παράρτημα·

               ii)παραγωγή, μεταφορά ή διανομή ηλεκτρικής ενέργειας που καλύπτονται από το παρόν παράρτημα·

               iii)αερολιμενικές εγκαταστάσεις που καλύπτονται από το παρόν παράρτημα·

               iv)εγκαταστάσεις θαλάσσιου λιμένα, λιμένα εσωτερικού πλωτού δικτύου ή άλλου τερματικού σταθμού που καλύπτονται από το παρόν παράρτημα·

               v)υπηρεσίες μεταφοράς με αστικό σιδηρόδρομο, τραμ, τρόλεϊ ή λεωφορεία που καλύπτονται από το παρόν παράρτημα· και

               vi)μεταφορές με σιδηρόδρομο που καλύπτονται από το παρόν παράρτημα·

               όσον αφορά τις προμήθειες, τις υπηρεσίες, τους προμηθευτές και τους παρόχους υπηρεσιών από την Αυστραλία.»


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 10.9.2018
            COM(2018) 621 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα απόαίτηση από την Πορτογαλία – EGF/2018/002 PT/Norte – Centro – Lisboa wearing apparelx0009

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).

               2.Στις 24 Απριλίου 2018, η Πορτογαλία υπέβαλε την αίτηση EGF/2018/002 PT/Norte – Centro - Lisboa wearing apparel για χρηματοδοτική συνεισφορά από το ΕΤΠ, έπειτα από απολύσεις
                  2
                που έγιναν στον οικονομικό τομέα ο οποίος ταξινομείται, σύμφωνα με τη NACE αναθ. 2, στον κλάδο 14 (Κατασκευή ειδών ένδυσης) στις περιφέρειες επιπέδου NUTS 2 Norte (PT11), Centro (PT16) και Lisboa (PT17) στην Πορτογαλία.

               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα ότι, σύμφωνα με όλες τις εφαρμοστέες διατάξεις του κανονισμού ΕΤΠ, πληρούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2018/002 PT/Norte - Centro - Lisboa wearing apparel

                        Κράτος μέλος

                        Πορτογαλία

                        Οικεία/-ες περιφέρεια/-ες (επίπεδο NUTS
                           3
                         2)

                        Norte (PT11), Centro (PT16) και Lisboa (PT17)

                        Ημερομηνία υποβολής της αίτησης

                        24 Απριλίου 2018

                        Ημερομηνία απόδειξης παραλαβής της αίτησης

                        24 Απριλίου 2018

                        Ημερομηνία αιτήματος για συμπληρωματικές πληροφορίες

                         8 Μαΐου 2018

                        Προθεσμία για την υποβολή των συμπληρωματικών πληροφοριών

                        19 Ιουνίου 2018

                        Προθεσμία για την ολοκλήρωση της αξιολόγησης

                        11 Σεπτεμβρίου 2018

                        Κριτήριο παρέμβασης

                        Άρθρο 4 παράγραφος 1 στοιχείο β) του κανονισμού ΕΤΠ

                        Αριθμός των οικείων επιχειρήσεων

                        2

                        Τομέας/-είς οικονομικής δραστηριότητας

                        (κλάδος NACE αναθ. 2)
                           4

                        Κλάδος 14 - Κατασκευή ειδών ένδυσης

                        Περίοδος αναφοράς (εννέα μήνες):

                        1 Μαΐου 2017 – 1 Φεβρουαρίου 2018

                        Αριθμός απολύσεων κατά την περίοδο αναφοράς (a)

                        1 161

                        Συνολικός αριθμός επιλέξιμων δικαιούχων

                        1 161

                        Συνολικός αριθμός στοχευόμενων δικαιούχων

                           730

                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)

                           730

                        Προϋπολογισμός για εξατομικευμένες υπηρεσίες (σε ευρώ)

                        7 742 160

                        Προϋπολογισμός για τη χρήση του ΕΤΠ
                           5
                         (σε ευρώ)

                             17 646

                        Συνολικός προϋπολογισμός (σε ευρώ)

                        7 759 806

                        Συνεισφορά του ΕΤΠ (60 %) (σε ευρώ)

                        4 655 883

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Η Πορτογαλία υπέβαλε την αίτηση EGF/2018/002 εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 24 Απριλίου 2018. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε συμπληρωματικές πληροφορίες από την Πορτογαλία στις 8 Μαΐου 2018. Οι εν λόγω πρόσθετες πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 11 Σεπτεμβρίου 2018.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 1 161 εργαζομένους οι οποίοι απολύθηκαν στον οικονομικό τομέα που ταξινομείται στον κλάδο 14 (Κατασκευή ειδών ένδυσης) της NACE αναθ. 2. Οι απολύσεις πραγματοποιήθηκαν στις περιφέρειες επιπέδου NUTS 2 Norte (PT11), Centro (PT16) και Lisboa (PT17).

                        Επιχειρήσεις και αριθμός απολύσεων κατά την περίοδο αναφοράς

                        Ricon Group

                        709

                        Têxtil Gramax Internacional

                        452

                        Συνολικός αριθμός επιχειρήσεων: 2

                        Συνολικός αριθμός απολύσεων:

                        1 161

                        Συνολικός αριθμός αυτοαπασχολουμένων των οποίων διακόπηκε η δραστηριότητα:

                               0

                        Συνολικός αριθμός επιλέξιμων εργαζομένων και αυτοαπασχολουμένων:

                        1 161

               Κριτήριο παρέμβασης

               6.Η Πορτογαλία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο β) του κανονισμού ΕΤΠ, το οποίο απαιτεί τουλάχιστον 500 απολύσεις εντός περιόδου αναφοράς εννέα μηνών σε επιχειρήσεις που δραστηριοποιούνται στον ίδιο οικονομικό τομέα που ορίζεται στο επίπεδο υποδιαίρεσης της NACE αναθ. 2, και είναι εγκατεστημένες σε μία ή σε δύο συνορεύουσες περιφέρειες ή σε περισσότερες από δύο συνορεύουσες περιφέρειες, όπως καθορίζονται σε επίπεδο NUTS 2, υπό την προϋπόθεση ότι πλήττονται πάνω από 500 εργαζόμενοι σε δύο από τις περιφέρειες ενός κράτους μέλους συνδυασμένα. Συνολικά πραγματοποιήθηκαν 1 161 απολύσεις, κατανεμημένες στις περιφέρειες επιπέδου NUTS 2 ως ακολούθως: 609 απολύσεις στο Norte (PT11), 17 στο Centro (PT16) και 535 στη Lisboa (PT17).

               7.Η εννεάμηνη περίοδος αναφοράς για την αίτηση διαρκεί από την 1η Μαΐου 2017 έως την 1η Φεβρουαρίου 2018.

               Υπολογισμός των απολύσεων και της παύσης δραστηριότητας

               8.Όλες οι απολύσεις έχουν υπολογιστεί από την ημερομηνία της ντε φάκτο καταγγελίας της σύμβασης απασχόλησης ή της λήξης της.

               Επιλέξιμοι δικαιούχοι

               9.Ο συνολικός αριθμός των επιλέξιμων δικαιούχων είναι 1 161.

               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης

               10.Προκειμένου να αποδείξει τη σύνδεση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Πορτογαλία υποστηρίζει ότι ο τομέας των ειδών ένδυσης έχει υποστεί σοβαρή οικονομική διαταραχή, και ιδίως μείωση του μεριδίου αγοράς της ΕΕ, μετά τη λήξη της συμφωνίας πολυϊνών
                  6
                το 2004.

               Εισαγωγές και εξαγωγές ειδών ένδυσης από την ΕΕ-28 (σε εκατ. ευρώ)

                        2004

                        2005

                        2006

                        2007

                        2008

                        2009

                        2010

                        ΕΙΣΑΓΩΓΕΣ

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        ΕΞΑΓΩΓΕΣ

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011

                        2012

                        2013

                        2014

                        2015

                        2016

                        ΕΙΣΑΓΩΓΕΣ

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        ΕΞΑΓΩΓΕΣ

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               11.Από το 2004 έως το 2016, οι εισαγωγές στην ΕΕ-28 αυξήθηκαν κατά 83,19%. Κατά τη διάρκεια της ίδιας περιόδου, αυξήθηκαν και οι εξαγωγές της ΕΕ-28, αν και σε μικρότερο βαθμό. Οι εξαγωγές των ειδών ένδυσης αυξήθηκαν κατά 75,15 % το 2016 σε σύγκριση με το 2004. Κατά συνέπεια, το εμπορικό ισοζύγιο παραμένει ελλειμματικό.

               12.Η Κίνα είναι επί του παρόντος ο μεγαλύτερος προμηθευτής, με αύξηση των εξαγωγών της στην ΕΕ-28 της τάξεως του 108% από το 2008 έως το 2016, ακολουθούμενη από το Μπανγκλαντές και την Τουρκία
                  7
               .

               13.Μέχρι σήμερα, στον τομέα της κατασκευής ειδών ένδυσης έχουν υποβληθεί έξι αιτήσεις για χρήση του ΕΤΠ, τέσσερις από τις οποίες λόγω της παγκοσμιοποίησης του εμπορίου και δυο λόγω της παγκόσμιας χρηματοπιστωτικής και οικονομικής κρίσης
                  8
               .

               Γεγονότα που οδήγησαν στις απολύσεις και την παύση δραστηριότητας

               14.Η αύξηση των εισαγωγών στην ΕΕ άσκησε πτωτική πίεση στις τιμές, η οποία είχε αρνητικό αντίκτυπο στην οικονομική κατάσταση των επιχειρήσεων του κλωστοϋφαντουργικού τομέα στην ΕΕ και αποτέλεσε το έναυσμα για μια γενική τάση του τομέα της κλωστοϋφαντουργίας και των ειδών ένδυσης να μεταφέρει την παραγωγή σε χώρες χαμηλότερου κόστους εκτός της ΕΕ, όπως είναι η Κίνα και διάφορες ασιατικές χώρες
                  9
               . Στις περιφέρειες Norte, Centro και Lisboa της Πορτογαλίας αυτό είχε ως αποτέλεσμα μια συνεχή μείωση του αριθμού των εργαζομένων στον τομέα της κατασκευής ειδών ένδυσης (από 130 000 το 2005 σε 90 000 το 2016)
                  10
               .

               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό και εθνικό επίπεδο

               15.Το 2017, το ποσοστό ανεργίας στις περιφέρειες τόσο του Norte όσο και της Lisboa (9,5%) ήταν μεγαλύτερο από τον εθνικό μέσο όρο (8,9%) και οι μαζικές απολύσεις που πραγματοποιήθηκαν στον οικονομικό τομέα των ειδών ένδυσης θα επιδεινώσει την κατάσταση
                  11
               .

               16.Το ποσοστό ανεργίας στον τομέα της κατασκευής ειδών ένδυσης στα διαμερίσματα στα οποία πραγματοποιήθηκαν οι απολύσεις είναι υψηλότερο από το ποσοστό ανεργίας στις περιφέρειες  – Norte, Centro και Lisboa – στις οποίες ανήκουν τα διαμερίσματα αυτά
                  12
               .

                        ΠΕΡΙΦΕΡΕΙΑ

                        2017

                        NORTE

                        6,88

                        Penafiel

                        7,13

                        CENTRO

                        4,66

                        Coimbra

                        5,60

                        LISBOA

                        5,18

                        Lisboa (διαμέρισμα)

                        7,39

               Συνεπώς, οι απολύσεις είχαν σημαντικό αρνητικό αντίκτυπο στην υφιστάμενη κατάσταση των τοπικών αγορών εργασίας
                  13
               .

               17.Πάνω από 20% των στοχευόμενων εργαζομένων είναι πάνω από 55 ετών, ενώ το 88% είναι γυναίκες.

               18.Ο αναμενόμενος αντίκτυπος των απολύσεων συνδέεται με τις δυσκολίες επανένταξης των εργαζομένων με περιορισμένες επαγγελματικές δεξιότητες. Οι απολυμένοι εργαζόμενοι έχουν συνήθως περιορισμένες επαγγελματικές δεξιότητες (ποσοστό 78% δεν διαθέτει ανώτερη δευτεροβάθμια εκπαίδευση). Τα στοιχεία που αφορούν την περίοδο μεταξύ 2014 και 2017 δείχνουν ότι το ποσοστό ανεργίας των ατόμων που διαθέτουν μορφωτικό επίπεδο τριτοβάθμιας εκπαίδευσης είναι χαμηλότερο σε σχέση με το συνολικό ποσοστό ανεργίας (6,5 % έναντι του 8,9 % το το 2017 παραδείγματος χάρη). Αντιθέτως, το ποσοστό ανεργίας των ατόμων που διαθέτουν χαμηλότερο ή δεν διαθέτουν κανένα μορφωτικό επίπεδο είναι συνήθως υψηλότερο σε σχέση με το εθνικό ποσοστό ανεργίας (συμπεριλαμβανομένων όλων των μορφωτικών επιπέδων).

               Ποσοστό ανεργίας ανά μορφωτικό επίπεδο
                  14

                        Κανένα μορφωτικό επίπεδο

                        Πρωτοβάθμια εκπαίδευση

                        Δευτεροβάθμια

                        και μεταδευτεροβάθμια εκπαίδευση

                        Τριτοβάθμια εκπαίδευση

                        Σύνολο

                        2017

                        11,1 %

                        9,5 %

                        9,9 %

                        6,5 %

                        8,9 %

                        2016

                        13,1 %

                        11,8 %

                        12,2 %

                        8,4 %

                        11,1 %

                        2015

                        13,2 %

                        13,3 %

                        13,9 %

                        9,2 %

                        12,4 %

                        2014

                        13,9 %

                        15 %

                        15,3 %

                        10 %

                        13,9 %

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               19.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 730. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός
                           στοχευόμενων δικαιούχων

                        Φύλο:

                        Άνδρες:

                        83

                        (11,37 %)

                        Γυναίκες:

                         647

                        (88,63 %)

                        Ιθαγένεια:

                        Πολίτες της ΕΕ:

                        730

                        (100,00 %)

                        Πολίτες τρίτων χωρών:

                         0

                        (0,00 %)

                        Ηλικιακή ομάδα:

                        15-24 ετών:

                         12

                        (1,64 %)

                        25-29 χρονών:

                         21

                        (2,88 %)

                        30-54 χρονών:

                        547

                        (74,93 %)

                        55-64 χρονών:

                         150

                        (20,55 %)

                        άνω των 64 ετών:

                         0

                        (0,00 %)

               20.Επιπλέον, η Πορτογαλία θα παράσχει εξατομικευμένες υπηρεσίες με τη συγχρηματοδότηση του ΕΤΠ σε 730 νέους, κατ’ ανώτατο όριο, που βρίσκονται εκτός απασχόλησης, εκπαίδευσης ή κατάρτισης (ΕΑΕΚ), κάτω της ηλικίας των 30 ετών κατά την ημερομηνία της υποβολής της αίτησης, δεδομένου ότι και οι 161 απολύσεις που αναφέρονται στο σημείο 9 πραγματοποιούνται στις περιφέρειες επιπέδου NUTS 2 των Norte (PT11), Centro (PT16) και Lisboa (PT17)  2017, στις οποίες τα ποσοστά ανεργίας των νέων ηλικίας 15 έως 24 ετών ήταν τουλάχιστον 20% με βάση τα διαθέσιμα ετήσια στοιχεία για το 2017.

               21.Επομένως, ο συνολικός εκτιμώμενος αριθμός των στοχευόμενων δικαιούχων που αναμένεται να συμμετάσχουν στα μέτρα, συμπεριλαμβανομένων των ΕΕΑΚ, είναι 1 460.

               Επιλεξιμότητα των προτεινόμενων δράσεων

               22.Οι εξατομικευμένες υπηρεσίες που θα παρασχεθούν στους απολυμένους και στους ΕΑΕΚ συνίστανται στις ακόλουθες δράσεις:

               –Κατάρτιση και επανακατάρτιση Περιλαμβάνεται κατάρτιση, επαγγελματική και συνεχιζόμενη κατάρτιση και σχέδια ενσωμάτωσης που απευθύνονται σε εργαζόμενους και σε άτομα που βρίσκονται εκτός απασχόλησης, εκπαίδευσης ή κατάρτισης (ΕΑΕΚ). Οι δραστηριότητες σχεδιάστηκαν προκειμένου να αντιστοιχηθεί η προσφορά με τη ζήτηση της αγοράς εργασίας και να βοηθηθούν οι συμμετέχοντες στην ανάπτυξη των δεξιοτήτων τους.

               –Προώθηση της επιχειρηματικότητας. Αυτό το μέτρο θα παρέχει επιδότηση στους συμμετέχοντες για την προώθηση της αυτοαπασχόλησης και για την κατάρτιση επιχειρηματιών, καθώς και την πιθανότητα συμμετοχής στο Startup Incubation, το οποίο υποστηρίζεται από τις Δημόσιες Υπηρεσίες Απασχόλησης της Πορτογαλίας (EFP).

               –Επιδόματα. Περιλαμβάνονται τα εξής: 1) Επιδόματα κατάρτισης για να καλυφθούν οι δαπάνες που πραγματοποιήθηκαν από τον αναζητούντα θέση εργασίας ή από τον ΕΑΕΚ κατά τη διάρκεια της κατάρτισης. 2) Επιδόματα κινητικότητας ως αποζημίωση για τη μετάβαση από την κατοικία στον αντίστοιχο τόπο διεξαγωγής των δραστηριοτήτων κατάρτισης. 3) Επιδόματα γευμάτων για την κάλυψη των δαπανών των συμμετεχόντων στις περιπτώσεις που ήταν αναγκασμένοι να γευματίζουν έξω.

               23.Οι προτεινόμενες δράσεις που περιγράφονται στο παρόν έγγραφο αποτελούν ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               24.Η Πορτογαλία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει καμία από τις δράσεις αυτές.

               Εκτιμώμενος προϋπολογισμός

               25.Το εκτιμώμενο συνολικό κόστος ανέρχεται σε 7 759 806 EUR, εκ των οποίων οι δαπάνες για τις εξατομικευμένες υπηρεσίες ανέρχονται σε 7 742 160 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 17 646 EUR.

               26.Η συνολική χρηματοδοτική συνεισφορά που ζητείται από το ΕΤΠ είναι 4 655 883 EUR (60 % του συνολικού κόστους).

                        Ενέργειες

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα
                        (σε ευρώ) *

                        Εκτιμώμενο συνολικό κόστος

                        (σε ευρώ)**

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Κατάρτιση και επανακατάρτιση (Estágios Profissionais/Cursos de Formação Profissional/Plano de Integração)

                        1 571***

                        3 147

                        4 943 633

                        Προώθηση της επιχειρηματικότητας (Bolsa de criação de emprego por conta própria/Formação em empreendedorismo/Possibilidade de integração do Ninho de Empresas do IEFP)

                        30

                        15 000

                        450 000

                        Υποσύνολο (α):

                        Ποσοστό της δέσμης εξατομικευμένων υπηρεσιών

                        –

                        5 393 633

                        (69,67%)

                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]

                        Επιδόματα για κατάρτιση, κινητικότητα και γεύματα (Bolsa de formação, transporte e alimentação)

                        861

                        2 728

                        2 348 527

                        Υποσύνολο (β):

                        Ποσοστό της δέσμης εξατομικευμένων υπηρεσιών

                        –

                        2 348 527

                        (30,33 %)

                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προπαρασκευαστικές δραστηριότητες

                        –

                        0,00

                        2. Διαχείριση

                        –

                        15 236

                        3. Πληροφόρηση και δημοσιότητα

                        –

                        0,00

                        4. Έλεγχος και υποβολή εκθέσεων

                        –

                        2 410

                        Υποσύνολο (γ):

                        Ποσοστό επί του συνολικού κόστους:

                        –

                        17 646

                        (0,23 %)

                        Συνολικό κόστος (α + β + γ):

                        –

                        7 759 806

                        Συνεισφορά ΕΤΠ (60 % του συνολικού κόστους)

                        –

                        4 655 883

                   * Για την αποφυγή δεκαδικών ψηφίων, το εκτιμώμενο κόστος ανά συμμετέχοντα έχει στρογγυλοποιηθεί. Ωστόσο, η στρογγυλοποίηση δεν επηρεάζει το συνολικό κόστος κάθε μέτρου, το οποίο παραμένει ως έχει στην αίτηση που υπέβαλε η Πορτογαλία.

                 ** Η διαφορά μεταξύ των συνόλων οφείλεται σεη στρογγυλοποίηση.

               ***  Ο αριθμός των συμμετεχόντων είναι μεγαλύτερος από τον συνολικό εκτιμώμενο αριθμό των στοχευόμενων δικαιούχων, καθώς κάποιοι συμμετέχοντες λαμβάνουν μέρος σε πάνω από μία δραστηριότητα κατάρτισης.

               27.Το κόστος των δράσεων στον ανωτέρω πίνακα, που υπάγονται στις δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ, δεν υπερβαίνει το 35% του συνολικού κόστους της συντονισμένης δέσμης εξατομικευμένων υπηρεσιών. Η Πορτογαλία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               28.Η Πορτογαλία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την εξαγορά επιχειρήσεων από εργαζομένους δεν θα υπερβαίνει τα 15 000 EUR ανά δικαιούχο.

               Περίοδος επιλεξιμότητας των δαπανών

               29.Η Πορτογαλία άρχισε να παρέχει τις εξατομικευμένες υπηρεσίες στους στοχευόμενους δικαιούχους την 1η Ιουνίου 2018. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από την 1η Ιουνίου 2018 έως την 1η Ιουνίου 2020.

               30.Η Πορτογαλία άρχισε να επιβαρύνεται με τις διοικητικές δαπάνες για την εφαρμογή του ΕΤΠ την 1η Ιουνίου 2018. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από την 1η Ιουνίου 2018 έως την 1η Δεκεμβρίου 2020.

               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία

               31.Η πηγή της εθνικής προχρηματοδότησης ή συγχρηματοδότησης είναι οι Δημόσιες Υπηρεσίες Απασχόλησης της Πορτογαλίας (EFP).

               32.Η Πορτογαλία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές

               33.Η Πορτογαλία ανέφερε ότι η συντονισμένη δέσμη εξατομικευμένων υπηρεσιών έχει καταρτιστεί σε συνεννόηση με ομάδα εργασίας στην οποία συμμετείχαν οι Δημόσιες Υπηρεσίες Απασχόλησης, οι εκπρόσωποι των εργατικών ενώσεων, το Ίδρυμα Κοινωνικών Ασφαλίσεων και η αρμόδια αρχή για τις συνθήκες εργασίες.

               Συστήματα διαχείρισης και ελέγχου

               34.Η αίτηση περιέχει περιγραφή του συστήματος διαχείρισης και ελέγχου, όπου προσδιορίζονται οι αρμοδιότητες των εμπλεκόμενων φορέων. Η Πορτογαλία ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα ασκείται από τους ίδιους φορείς οι οποίοι είναι υπεύθυνοι για το Ευρωπαϊκό Κοινωνικό Ταμείο (ΕΚΤ).

               Δεσμεύσεις του οικείου κράτους μέλους

               35.Η Πορτογαλία παρείχε όλες τις αναγκαίες διαβεβαιώσεις όσον αφορά τα ακόλουθα:

               –για την πρόσβαση στις προτεινόμενες δράσεις και την υλοποίησή τους, θα τηρηθούν οι αρχές της ίσης μεταχείρισης και της απαγόρευσης των διακρίσεων,

               –έχουν τηρηθεί οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,

               –οι προτεινόμενες δράσεις δεν θα λάβουν χρηματοδοτική ενίσχυση από άλλα ενωσιακά ταμεία ή χρηματοδοτικά μέσα, καθώς θα προληφθεί κάθε διπλή χρηματοδότηση,

               –οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,

               –η χρηματοδοτική συνεισφορά από το ΕΤΠ θα συμμορφώνεται με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΗ ΕΠΙΠΤΩΣΗ

               Δημοσιονομική πρόταση

               36.Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020, οι παρεμβάσεις του ΕΤΠ δεν μπορούν να υπερβούν, συνολικά, σε ετήσια βάση, το ποσό των 150 εκατομμυρίων EUR (σε τιμές του 2011)
                  15
               .

               37.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 4 655 883 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, ώστε να παρασχεθεί χρηματοδοτική συνεισφορά για την αίτηση.

               38.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  16
               .

               Συναφείς πράξεις

               39.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 4 655 883 EUR στην αντίστοιχη γραμμή του προϋπολογισμού.

               40.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από
                  αίτηση από την Πορτογαλία – EGF/2018/002 PT/Norte – Centro – Lisboa wearing apparel

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  17
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  18
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Σκοπός του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) είναι να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή διεξαγωγής του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης και να τους βοηθά να επανενταχθούν στην αγορά εργασίας.

               (2)Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, οι παρεμβάσεις του ΕΤΠ δεν μπορούν να υπερβούν συνολικά, σε ετήσια βάση, το ποσό των 150 εκατομμυρίων EUR (σε τιμές του 2011)
                  19
               .

               (3)Στις 24 Απριλίου 2018 η Πορτογαλία υπέβαλε αίτηση για κινητοποίηση του ΕΤΠ λόγω απολύσεων στον οικονομικό τομέα που ταξινομείται στον κλάδο 14 (κατασκευή ειδών ένδυσης) της στατιστικής ταξινόμησης των οικονομικών δραστηριοτήτων στην Ευρωπαϊκή Κοινότητα («NACE») αναθεώρηση 2, στις επιπέδου 2 της ονοματολογίας των εδαφικών στατιστικών μονάδων («NUTS»)
                  20
                περιφέρειες των Norte (PT11), Centro (PT16) και Lisboa (PT17), στην Πορτογαλία. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, η Πορτογαλία αποφάσισε να παράσχει εξατομικευμένες υπηρεσίες, συγχρηματοδοτούμενες από το ΕΤΠ, και σε 730 νέους που βρίσκονται εκτός απασχόλησης, εκπαίδευσης ή κατάρτισης (EAEK).

               (5)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 4 655 883 EUR σχετικά με την αίτηση που υπέβαλε η Πορτογαλία.

               (6)Για την ταχύτερη δυνατή κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2018, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 4 655 883 EUR σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την [ημερομηνία της έκδοσής της]*.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  [Ο Πρόεδρος][Η Πρόεδρος]
                        [Ο Πρόεδρος][Η Πρόεδρος]

                     (1)

                        ΕΕ L 347 της 20.12.2013, σ. 855.

                     (2)

                        Κατά την έννοια του άρθρου 3 του κανονισμού ΕΤΠ.

                     (3)

                        Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (4)

                        ΕΕ L 393 της 30.12.2006, σ. 1.

                     (5)

                        Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (6)

                        Η συμφωνία πολυϊνών τέθηκε σε ισχύ το 1974 και έληξε το 2004.

                  https://www.odi.org/sites/odi.org.uk/files/odi-assets/publications-opinion-files/6604.pdf
                  https://www.wto.org/english/tratop_e/texti_e/texintro_e.htm#MFA

                     (7)

                        Από το 2008 έως το 2016, οι εξαγωγές από το Μπανγκλαντές και την Τουρκία αυξήθηκαν κατά  314% και 119% αντίστοιχα.
                  http://epp.eurostat.ec.europa.eu/newxtweb/

                     (8)

                        Λόγω της παγκοσμιοποίησης του εμπορίου: EGF/2018/002 PT (η παρούσα πρόταση απόφασης), καθώς και EGF/2007/008 MT/Textiles, COM(2008) 94, EGF/2010/003 ES/Galicia textile, COM(2010) 437 και EGF/2017/006 ES/Galicia apparel, COM(2017) 686. Λόγω της παγκόσμιας χρηματοπιστωτικής και οικονομικής κρίσης: EGF/2009/018 LT/Wearing apparel, COM(2010) 56 και  EGF/2010/014 SI/Mura, COM(2010) 582.

                     (9)

                        Πηγή: Cointega, συνομοσπονδία εταιρειών που δραστηριοποιούνται στον τομέα της μόδας σε είδη κλωστοϋφαντουργίας στη Γαλικία (www.cointega.com)

                     (10)

                  http://epp.eurostat.ec.europa.eu/newxtweb/-EUROSTAT
                  : Στατιστικές διάρθρωσης των επιχειρήσεων (ΣΔΕ) Ετήσιες λεπτομερείς στατιστικές επιχειρήσεων

                     (11)

                  https://www.ine.pt/xportal/xmain?xpid=INE&xpgid=ine_indicadores&indOcorrCod=0006186&contexto=bd&selTab=tab2

                     (12)

                        IEFP, IP - Direção de Serviços de Estudos, Planeamento e Controlo de Gestão

                  https://www.iefp.pt/documents/10181/6814977/SIE+-+Desemprego+registado+por+concelhos+dezembro+2017.pdf/ab672c06-ce47-42c4-af0a-8d4c1ac62003
                  https://www.ine.pt/xportal/xmain?xpid=INE&xpgid=ine_indicadores&indOcorrCod=0008273&contexto=bd&selTab=tab2

                     (13)

                     https://www.iefp.pt/documents/10181/5565497/Informa%C3%A7%C3%A3o+Mensal+dezembro+2016.pdf/663d49b3-2cbe-4869-9f7c-4856af399891

                  https://www.iefp.pt/documents/10181/7971477/Informa%C3%A7%C3%A3o+Mensal+janeiro+2018.pdf/bea9ab6a-899c-4e92-a63b-5f2d12b5d259

                     https://www.iefp.pt/documents/10181/6817457/Informa%C3%A7%C3%A3o+Mensal+dezembro+2017.pdf/31a5727c-fd90-47f0-8e7c-8fc087d5e18b

                     (14)

                  https://www.pordata.pt/Portugal/Taxa+de+desemprego+total+e+por+n%C3%ADvel+de+escolaridade+completo+(percentagem)-1009

                     (15)

                        ΕΕ L 347 της 20.12.2013, σ. 884.

                     (16)

                        ΕΕ C 373 της 20.12.2013, σ. 1.

                     (17)

                        ΕΕ L 347 της 20.12.2013, σ. 855.

                     (18)

                        ΕΕ C 373 της 20.12.2013, σ. 1.

                     (19)

                        Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (20)

                        Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).*
                        Η ημερομηνία να εισαχθεί από το Κοινοβούλιο πριν από την δημοσίευση στην ΕΕ.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.9.2018
            COM(2018) 626 final
            2018/0327(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στον Διεθνή Οργανισμό Αμπέλου και Οίνου (ΔΟΑΟ)

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στη Γενική Συνέλευση του ΔΟΑΟ στις 23 Νοεμβρίου 2018, σε σχέση με την προβλεπόμενη έκδοση ψηφισμάτων του ΔΟΑΟ τα οποία ενδέχεται να παράγουν έννομα αποτελέσματα για την ενωσιακή νομοθεσία.

               2.Πλαίσιο της πρότασης

               2.1.Ειδικό καθεστώς της ΕΕ εντός του ΔΟΑΟ

               Επί του παρόντος, μέλη του ΔΟΑΟ είναι 46 κράτη, εκ των οποίων 20 είναι κράτη μέλη της Ένωσης. Η ΕΕ δεν είναι μέλος του ΔΟΑΟ. Ωστόσο, από τις 20 Οκτωβρίου 2017, ο ΔΟΑΟ έχει χορηγήσει στην Ένωση το ειδικό καθεστώς που προβλέπεται στο άρθρο 4 του εσωτερικού κανονισμού του ΔΟΑΟ, το οποίο της δίνει τη δυνατότητα να παρεμβαίνει στις εργασίες των επιτροπών, των υποεπιτροπών και των ομάδων εμπειρογνωμόνων και να παρίσταται στις συνεδριάσεις της Γενικής Συνέλευσης και της Εκτελεστικής Επιτροπής.

               2.2.Ο ΔΟΑΟ

               Ο Διεθνής Οργανισμός Αμπέλου και Οίνου (ΔΟΑΟ) είναι διακυβερνητικός οργανισμός επιστημονικού και τεχνικού χαρακτήρα, ο οποίος δραστηριοποιείται στον τομέα της αμπέλου και του οίνου, των ποτών με βάση τον οίνο, των επιτραπέζιων σταφυλιών, της σταφίδας και άλλων αμπελοοινικών προϊόντων. Οι στόχοι του ΔΟΑΟ είναι i) να ενημερώνει για μέτρα με τα οποία μπορούν να ληφθούν υπόψη οι ανησυχίες των παραγωγών, των καταναλωτών και άλλων παραγόντων στον τομέα των αμπελοοινικών προϊόντων, ii) να συνδράμει τους άλλους διεθνείς οργανισμούς που ασκούν δραστηριότητες τυποποίησης και iii) να συμβάλλει στη διεθνή εναρμόνιση των υφιστάμενων πρακτικών και προτύπων.

               2.3.Η προτεινόμενη πράξη του ΔΟΑΟ

               Η επόμενη Γενική Συνέλευση του ΔΟΑΟ θα πραγματοποιηθεί στην Ουρουγουάη στις 23 Νοεμβρίου 2018. Σε αυτό το πλαίσιο και με βάση τις συζητήσεις στο πλαίσιο της συνεδρίασης της ομάδας εμπειρογνωμόνων που πραγματοποιήθηκε τον Απρίλιο του 2018 στο Παρίσι, αναμένεται ότι στην ημερήσια διάταξη της Γενικής Συνέλευσης θα περιλαμβάνονται προς έγκριση τα ακόλουθα ψηφίσματα, που παράγουν έννομα αποτελέσματα για την ενωσιακή νομοθεσία:

               –Τα σχέδια ψηφισμάτων OENO-TECHNO 14-567B και 14-567C, που κατατάσσουν τις ουσίες που χρησιμοποιούνται για την παραγωγή οίνου στην κατηγορία των πρόσθετων ή των βοηθητικών μέσων επεξεργασίας. Σύμφωνα με το άρθρο 80 παράγραφος 3 στοιχείο α) και το άρθρο 90 παράγραφος 2 του κανονισμού (ΕΕ) αριθ. 1308/2013, τα εν λόγω ψηφίσματα θα παράγουν έννομα αποτελέσματα για την ενωσιακή νομοθεσία.

               –Τα σχέδια ψηφισμάτων OENO-SPECIF 15-573, 15-579, 16-603 και 16-604, που καθορίζουν προδιαγραφές για την καθαρότητα και την ταυτοποίηση ουσιών που χρησιμοποιούνται σε οινολογικές πρακτικές. Οι εν λόγω οινολογικές πρακτικές έχουν δημοσιευθεί και συνιστώνται από τον ΔΟΑΟ, υπό την προϋπόθεση να εγκριθούν οι προδιαγραφές των χρησιμοποιούμενων ουσιών (Διεθνής Κώδικας Οινολογικών Πρακτικών του ΔΟΑΟ, § 2.1.20 και § 3.4.14). Σύμφωνα με το άρθρο 80 παράγραφος 3 στοιχείο α) και το άρθρο 90 παράγραφος 2 του κανονισμού (ΕΕ) αριθ. 1308/2013, καθώς και με το άρθρο 9 του κανονισμού (ΕΚ) αριθ. 606/2009, τα εν λόγω ψηφίσματα θα παράγουν έννομα αποτελέσματα για την ενωσιακή νομοθεσία.

               –Τα σχέδια ψηφισμάτων OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 και 17-623, που καθορίζουν μεθόδους ανάλυσης. Σύμφωνα με το άρθρο 80 παράγραφος 3 στοιχείο α) και το άρθρο 80 παράγραφος 5 του κανονισμού (ΕΕ) αριθ. 1308/2013, τα εν λόγω ψηφίσματα θα παράγουν έννομα αποτελέσματα για την ενωσιακή νομοθεσία.

                  Όπως και κατά το παρελθόν, αναμένεται ότι η ημερήσια διάταξη της συνεδρίασης της Γενικής Συνέλευσης του ΔΟΑΟ θα τροποποιηθεί περαιτέρω και ότι θα προστεθούν στην ημερήσια διάταξη συμπληρωματικά ψηφίσματα που παράγουν έννομα αποτελέσματα για την ενωσιακή νομοθεσία. Προκειμένου να εξασφαλιστεί η αποτελεσματικότητα των εργασιών της Γενικής Συνέλευσης, με ταυτόχρονη τήρηση των κανόνων των Συνθηκών, η Επιτροπή θα συμπληρώσει ή θα τροποποιήσει, σε εύθετο χρόνο, την παρούσα πρόταση για να μπορέσει το Συμβούλιο να εγκρίνει τη θέση που θα υποστηριχθεί όσον αφορά και τα εν λόγω ψηφίσματα.

               3.Θέση που πρέπει να ληφθεί εξ ονόματος της Ένωσης

               Τα σχέδια ψηφισμάτων που θα υποβληθούν σε ψηφοφορία στην επόμενη Γενική Συνέλευση του ΔΟΑΟ έχουν συζητηθεί εκτενώς μεταξύ επιστημονικών και τεχνικών εμπειρογνωμόνων του αμπελοοινικού τομέα. Συμβάλλουν στη διεθνή εναρμόνιση των προτύπων του οίνου και καθορίζουν το πλαίσιο που θα εξασφαλίζει τον θεμιτό ανταγωνισμό στο εμπόριο προϊόντων του αμπελοοινικού τομέα. Ως εκ τούτου, θα πρέπει να υποστηριχθούν.

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».

               Το άρθρο 218 παράγραφος 9 της ΣΛΕΕ εφαρμόζεται ανεξάρτητα από το αν η Ένωση είναι μέλος του σχετικού οργάνου ή συμβαλλόμενο μέρος στη σχετική συμφωνία
                  1
               .

               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει, επίσης, πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  2
               .

               4.1.2.Εφαρμογή στην προκειμένη περίπτωση

               Ο Διεθνής Οργανισμός Αμπέλου και Οίνου (ΔΟΑΟ) είναι διακυβερνητικός οργανισμός επιστημονικού και τεχνικού χαρακτήρα, ο οποίος δραστηριοποιείται στον τομέα της αμπέλου και του οίνου, των ποτών με βάση τον οίνο, των επιτραπέζιων σταφυλιών, της σταφίδας και άλλων αμπελοοινικών προϊόντων. Οι στόχοι του ΔΟΑΟ είναι i) να ενημερώνει για μέτρα με τα οποία μπορούν να ληφθούν υπόψη οι ανησυχίες των παραγωγών, των καταναλωτών και άλλων παραγόντων στον τομέα των αμπελοοινικών προϊόντων, ii) να συνδράμει τους άλλους διεθνείς οργανισμούς που ασκούν δραστηριότητες τυποποίησης και iii) να συμβάλλει στη διεθνή εναρμόνιση των υφιστάμενων πρακτικών και προτύπων. Επί του παρόντος, μέλη του ΔΟΑΟ είναι 46 κράτη, εκ των οποίων 20 είναι κράτη μέλη της Ένωσης. Η ΕΕ δεν είναι μέλος του ΔΟΑΟ. Ωστόσο, από τις 20 Οκτωβρίου 2017, ο ΔΟΑΟ έχει χορηγήσει στην Ένωση το ειδικό καθεστώς που προβλέπεται στο άρθρο 4 του εσωτερικού κανονισμού του ΔΟΑΟ, το οποίο της δίνει τη δυνατότητα να παρεμβαίνει στις εργασίες των επιτροπών, των υποεπιτροπών και των ομάδων εμπειρογνωμόνων και να παρίσταται στις συνεδριάσεις της Γενικής Συνέλευσης και της Εκτελεστικής Επιτροπής.

               Σε επίπεδο ΕΕ, σύμφωνα με τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων
                  3
                (κανονισμός ΚΟΑ), ορισμένα από τα ψηφίσματα που έχουν εγκριθεί και δημοσιευθεί από τον ΔΟΑΟ επηρεάζουν την ενωσιακή νομοθεσία.

               Ο κανονισμός ΚΟΑ προβλέπει παραπομπές στον ΔΟΑΟ στις ακόλουθες διατάξεις:

               -τις οινολογικές πρακτικές που εγκρίνει και δημοσιεύει ο ΔΟΑΟ, τις οποίες πρέπει να λαμβάνει υπόψη της η Επιτροπή όταν εγκρίνει τέτοιες πρακτικές (άρθρο 80 παράγραφος 3 στοιχείο α) του κανονισμού ΚΟΑ)·

               - τις ίδιες οινολογικές πρακτικές όταν χρησιμοποιούνται, πριν από την έγκρισή τους σύμφωνα με το άρθρο 80 παράγραφος 3 του κανονισμού ΚΟΑ, για την παραγωγή οίνων σε τρίτες χώρες (άρθρο 90 παράγραφος 2 του κανονισμού ΚΟΑ)·

               -ορισμένες προδιαγραφές για την καθαρότητα και την ταυτοποίηση των ουσιών που χρησιμοποιούνται στις οινολογικές πρακτικές, έτσι ώστε οι κανόνες που εγκρίνονται και δημοσιεύονται από τον ΔΟΑΟ για το θέμα αυτό να καθίστανται αυτοδικαίως δεσμευτικοί στην ΕΕ (άρθρο 9 του κανονισμού (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 του Συμβουλίου
                  4
                όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται)·

               -ορισμένες μεθόδους ανάλυσης που επιτρέπουν να προσδιοριστεί η σύσταση των προϊόντων του αμπελοοινικού τομέα, τις οποίες εγκρίνει και δημοσιεύει ο ΔΟΑΟ, και στις οποίες πρέπει να βασίζεται η Επιτροπή, εκτός αν είναι αναποτελεσματικές ή ακατάλληλες για τον σκοπό που επιδιώκει η Ένωση (άρθρο 80 παράγραφος 5 του κανονισμού ΚΟΑ).

               Ομοίως, σύμφωνα με τον κανονισμό (ΕΚ) αριθ. 2870/2000 της Επιτροπής, της 19ης Δεκεμβρίου 2000, για καθορισμό των κοινοτικών μεθόδων αναφοράς που εφαρμόζονται στις αναλύσεις στον τομέα των αλκοολούχων ποτών
                  5
               , ορισμένα από τα ψηφίσματα που έχουν εγκριθεί και δημοσιευθεί από τον ΔΟΑΟ επηρεάζουν την ενωσιακή νομοθεσία. Το άρθρο 3 του κανονισμού (ΕΚ) αριθ. 2870/2000 παραπέμπει στα ψηφίσματα του ΔΟΑΟ όταν δεν υπάρχουν κοινοτικές αναλυτικές μέθοδοι αναφοράς για την ανίχνευση και τον ποσοτικό προσδιορισμό των περιεχομένων ουσιών σε συγκεκριμένο αλκοολούχο ποτό.

               Τέλος, το άρθρο 4 του κανονισμού (ΕΕ) αριθ. 251/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αρωματισμένων αμπελοοινικών προϊόντων
                  6
               , παραπέμπει επίσης στα ψηφίσματα του ΔΟΑΟ. Σύμφωνα με την εν λόγω διάταξη, για να καθοριστούν εγκεκριμένες διαδικασίες παραγωγής, πρέπει η Επιτροπή να λαμβάνει υπόψη τις συνιστώμενες και δημοσιευμένες διαδικασίες παραγωγής από τον ΔΟΑΟ και να εγκρίνει μεθόδους ανάλυσης οι οποίες να βασίζονται σε σχετικές μεθόδους, συνιστώμενες και δημοσιευμένες από τον ΔΟΑΟ, εκτός αν είναι αναποτελεσματικές ή ακατάλληλες σε σχέση με τον επιδιωκόμενο σκοπό.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Αν η προς έκδοση πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνον ουσιαστική νομική βάση, ήτοι εκείνη που επιβάλλει ο/η κύριος/-α ή πρωτεύων/-ουσα σκοπός ή συνιστώσα.

               4.2.2.Εφαρμογή στην προκειμένη περίπτωση

               Η προβλεπόμενη πράξη επιδιώκει στόχους και έχει συνιστώσες στον τομέα της γεωργίας. Αυτά τα στοιχεία της προβλεπόμενης πράξης είναι άρρηκτα συνδεδεμένα, χωρίς το ένα να είναι παρεπόμενο του άλλου.

               Ως εκ τούτου, η ουσιαστική νομική βάση για την προτεινόμενη απόφαση περιλαμβάνει το άρθρο 43 της ΣΛΕΕ.

               4.3.Συμπέρασμα

               Το άρθρο 43 σε συνδυασμό με το άρθρο 218 παράγραφος 9 της ΣΛΕΕ θα πρέπει να αποτελέσουν τη νομική βάση της προτεινόμενης απόφασης.

               5.Δημοσίευση της προς έκδοση πράξης

               Άνευ αντικείμενου

               2018/0327 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στον Διεθνή Οργανισμό Αμπέλου και Οίνου (ΔΟΑΟ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Ο Διεθνής Οργανισμός Αμπέλου και Οίνου (OIV) θα εξετάσει και ενδεχομένως θα εγκρίνει ψηφίσματα τα οποία θα επηρεάσουν την ενωσιακή νομοθεσία κατά την προσεχή Γενική Συνέλευσή του στις 23 Νοεμβρίου 2018. Η Ένωση δεν είναι μέλος του ΔΟΑΟ. Ωστόσο, στις 20 Οκτωβρίου 2017, ο ΔΟΑΟ χορήγησε στην Ένωση το ειδικό καθεστώς που προβλέπεται στο άρθρο 4 του εσωτερικού κανονισμού του ΔΟΑΟ.

               (2)20 κράτη μέλη της ΕΕ είναι μέλη του ΔΟΑΟ. Τα κράτη μέλη αυτά δύνανται να προτείνουν τροποποιήσεις στα σχέδια ψηφισμάτων του ΔΟΑΟ και θα κληθούν να εγκρίνουν ορισμένα από τα σχέδια ψηφισμάτων του ΔΟΑΟ κατά την προσεχή Γενική Συνέλευση του ΔΟΑΟ στις 23 Νοεμβρίου 2018.

               (3)Η θέση της Ένωσης όσον αφορά τα ψηφίσματα αυτά σχετικά με θέματα που υπάγονται στην αρμοδιότητά της θα πρέπει, επομένως, να εγκρίνεται από το Συμβούλιο και να εκφράζεται στις συνόδους του ΔΟΑΟ από τα κράτη μέλη τα οποία είναι μέλη του ΔΟΑΟ και τα οποία ενεργούν από κοινού προς το συμφέρον της Ένωσης.

               (4)Σύμφωνα με τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
                  7
                και τον κανονισμό (ΕΚ) αριθ. 606/2009 της Επιτροπής
                  8
               , ορισμένα από τα ψηφίσματα που έχουν εγκριθεί και δημοσιευθεί από τον ΔΟΑΟ επηρεάζουν την ενωσιακή νομοθεσία.

               (5)Το άρθρο 80 παράγραφος 3 στοιχείο α) του κανονισμού (ΕΕ) αριθ. 1308/2013 προβλέπει ότι η Επιτροπή πρέπει να λαμβάνει υπόψη τις οινολογικές πρακτικές και μεθόδους ανάλυσης που συνιστά και δημοσιεύει ο ΔΟΑΟ όταν εγκρίνει οινολογικές πρακτικές.

               (6)Το άρθρο 80 παράγραφος 5 του κανονισμού (ΕΕ) αριθ. 1308/2013 προβλέπει ότι η Επιτροπή, κατά τον καθορισμό των μεθόδων ανάλυσης για να προσδιοριστεί η σύσταση των προϊόντων του αμπελοοινικού τομέα, θα βασίζει τις εν λόγω μεθόδους σε κάθε σχετική μέθοδο που συνιστά και δημοσιεύει ο ΔΟΑΟ, εκτός αν είναι αναποτελεσματική ή ακατάλληλη για τον σκοπό που επιδιώκει η Ένωση.

               (7)Το άρθρο 90 παράγραφος 2 του κανονισμού (ΕΕ) αριθ. 1308/2013 προβλέπει ότι τα προϊόντα του αμπελοοινικού τομέα που εισάγονται στην Ένωση πρέπει να παράγονται σύμφωνα με οινολογικές πρακτικές εγκεκριμένες από την Ένωση δυνάμει του εν λόγω κανονισμού ή, πριν από την εν λόγω έγκριση, σύμφωνα με οινολογικές πρακτικές τις οποίες συνιστά και δημοσιεύει ο ΔΟΑΟ.

               (8)Το άρθρο 9 του κανονισμού (ΕΚ) αριθ. 606/2009 προβλέπει ότι, εφόσον δεν καθορίζονται από την Επιτροπή, οι προδιαγραφές για την καθαρότητα και την ταυτοποίηση των ουσιών που χρησιμοποιούνται στις οινολογικές πρακτικές πρέπει να είναι εκείνες που καθορίζονται και δημοσιεύονται από τον ΔΟΑΟ.

               (9)Τα σχέδια ψηφισμάτων OENO-TECHNO 14-567B1, 14-567B2 και 14-567C κατατάσσουν τις ουσίες που χρησιμοποιούνται για την παραγωγή οίνου στην κατηγορία των πρόσθετων ή των βοηθητικών μέσων επεξεργασίας. Σύμφωνα με το άρθρο 80 παράγραφος 3 στοιχείο α) και το άρθρο 90 παράγραφος 2 του κανονισμού (ΕΕ) αριθ. 1308/2013, τα εν λόγω ψηφίσματα θα παράγουν έννομα αποτελέσματα για την ενωσιακή νομοθεσία.

               (10)Τα σχέδια ψηφισμάτων OENO-SPECIF 15-573, 15-579, 16-603 και 16-604 καθορίζουν προδιαγραφές για την καθαρότητα και την ταυτοποίηση ουσιών που χρησιμοποιούνται σε οινολογικές πρακτικές. Οι εν λόγω οινολογικές πρακτικές έχουν δημοσιευθεί και συνιστώνται από τον ΔΟΑΟ, υπό την προϋπόθεση να εγκριθούν οι προδιαγραφές των χρησιμοποιούμενων ουσιών (Διεθνής Κώδικας Οινολογικών Πρακτικών του ΔΟΑΟ, § 2.1.20 και § 3.4.14). Σύμφωνα με το άρθρο 80 παράγραφος 3 στοιχείο α) και το άρθρο 90 παράγραφος 2 του κανονισμού (ΕΕ) αριθ. 1308/2013, καθώς και με το άρθρο 9 του κανονισμού (ΕΚ) αριθ. 606/2009, τα εν λόγω ψηφίσματα θα παράγουν έννομα αποτελέσματα για την ενωσιακή νομοθεσία.

               (11)Τα σχέδια ψηφισμάτων OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 και 17-623 καθορίζουν μεθόδους ανάλυσης. Σύμφωνα με το άρθρο 80 παράγραφος 3 στοιχείο α) και το άρθρο 80 παράγραφος 5 του κανονισμού (ΕΕ) αριθ. 1308/2013, τα εν λόγω ψηφίσματα θα παράγουν έννομα αποτελέσματα για την ενωσιακή νομοθεσία.

               (12)Τα εν λόγω σχέδια ψηφισμάτων συζητήθηκαν εκτενώς μεταξύ επιστημονικών και τεχνικών εμπειρογνωμόνων του αμπελοοινικού τομέα. Συμβάλλουν στη διεθνή εναρμόνιση των προτύπων του οίνου και θα καθορίσουν το πλαίσιο που θα εξασφαλίζει τον θεμιτό ανταγωνισμό στο εμπόριο των προϊόντων του αμπελοοινικού τομέα. Ως εκ τούτου, θα πρέπει να υποστηριχθούν.

               (13)Για να παρασχεθεί η αναγκαία ευελιξία κατά τη διάρκεια των διαπραγματεύσεων πριν από τη Γενική Συνέλευση του ΔΟΑΟ, θα πρέπει να εξουσιοδοτηθούν τα κράτη μέλη που είναι μέλη του ΔΟΑΟ προκειμένου να συμφωνήσουν ως προς τροποποιήσεις των ψηφισμάτων αυτών, υπό την προϋπόθεση ότι οι τροποποιήσεις αυτές δεν αλλοιώνουν την ουσία των ψηφισμάτων,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση την οποία θα υιοθετήσει η Ένωση κατά τη Γενική Συνέλευση του Διεθνούς Οργανισμού Αμπέλου και Οίνου (ΔΟΑΟ) της 23ης Νοεμβρίου 2018 περιλαμβάνεται στο παράρτημα και εκφράζεται από τα κράτη μέλη που είναι μέλη του ΔΟΑΟ και τα οποία ενεργούν από κοινού προς το συμφέρον της Ένωσης.

               Άρθρο 2

               1.Όταν η θέση που αναφέρεται στο άρθρο 1 ενδέχεται να επηρεαστεί από νέες επιστημονικές ή τεχνικές πληροφορίες οι οποίες παρουσιάζονται πριν ή κατά τη διάρκεια των συνεδριάσεων του ΔΟΑΟ, τα κράτη μέλη που είναι μέλη του ΔΟΑΟ ζητούν την αναβολή της ψηφοφορίας στη Γενική Συνέλευση του ΔΟΑΟ έως ότου η Ένωση διαμορφώσει θέση με βάση τα νέα στοιχεία.

               2.Ύστερα από συντονισμό, ιδίως επιτόπιο, και δίχως άλλη απόφαση του Συμβουλίου για τον καθορισμό της θέσης της Ένωσης, τα κράτη μέλη που είναι μέλη του ΔΟΑΟ, ενεργώντας από κοινού προς το συμφέρον της Ένωσης, δύνανται να συμφωνήσουν επί τροποποιήσεων των σχεδίων ψηφισμάτων που αναφέρονται στο παράρτημα, οι οποίες δεν αλλοιώνουν την ουσία τους.

               Άρθρο 3

               Η παρούσα απόφαση απευθύνεται στα κράτη μέλη.

               Βρυξέλλες,

                     Για το Συμβούλιο

                     [Ο Πρόεδρος][Η Πρόεδρος]

                     (1)

                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψη 64.

                     (2)

                        Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.

                     (3)

                        ΕΕ L 347 της 20.12.2013, σ. 671.

                     (4)

                        ΕΕ L 193 της 24.7.2009, σ. 1.

                     (5)

                        ΕΕ L 333 της 29.12.2000, σ. 20.

                     (6)

                        ΕΕ L 84 της 20.3.2014, σ. 14-34.

                     (7)

                        Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).

                     (8)

                        Κανονισμός (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (ΕΕ L 193 της 24.7.2009, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.9.2018
            COM(2018) 626 final
            ΠΑΡΑΡΤΗΜΑ
            της
            πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στον Διεθνή Οργανισμό Αμπέλου και Οίνου (ΔΟΑΟ)

               ΠΑΡΑΡΤΗΜΑ

               Τα κράτη μέλη, ενεργώντας από κοινού προς το συμφέρον της Ένωσης, και με την επιφύλαξη οποιασδήποτε μελλοντικής επανεξέτασης βάσει νέων εξελίξεων, υποστηρίζουν μόνον τα ακόλουθα σχέδια ψηφισμάτων στο στάδιο 7 που αφορούν τις οινολογικές πρακτικές, τις προδιαγραφές για την καθαρότητα και την ταυτοποίηση των ουσιών οι οποίες χρησιμοποιούνται στις οινολογικές πρακτικές, καθώς και τις μεθόδους ανάλυσης για τον προσδιορισμό της σύστασης των προϊόντων του αμπελοοινικού τομέα.

                        Αριθ.

                        Αναφ. ψηφίσματος

                        Τίτλος

                        1

                        OENO-TECHNO 14-567B

                        Διάκριση μεταξύ προσθέτων και βοηθητικών μέσων επεξεργασίας — Μέρος 2 (γλουταθειόνη, CO2)

                        2

                        OENO-TECHNO 14-567C

                        Διάκριση μεταξύ προσθέτων και βοηθητικών μέσων επεξεργασίας — Μέρος 3 (Ταννίνες)

                        3

                        OENO-SPECIF 15-573

                        Προσδιορισμός της δράσης της ημικυτταρολάσης σε ενζυμικά παρασκευάσματα

                        4

                        OENO-SPECIF 16-603

                        Μονογραφία με θέμα τους αδρανοποιημένους ζυμομύκητες εγγυημένης περιεκτικότητας σε γλουταθειόνη

                        5

                        OENO-SPECIF 16-604

                        Αναθεώρηση του ψηφίσματος OENO 7/2007 σχετικά με τον άνθρακα οινολογικής χρήσης

                        6

                        OENO-SPECIF 15-579

                        Μονογραφία με θέμα το ανθρακικό κάλιο

                        7

                        OENO-SCMA 15-591A

                        Ελεύθερος θειώδης ανυδρίτης — επικαιροποίηση της μεθόδου OIV-MA-AS323-04A

                        8

                        OENO-SCMA 15-591B

                        Ολικός θειώδης ανυδρίτης — επικαιροποίηση της μεθόδου OIV-MA-AS323-04A

                        9

                        OENO-SCMA 16-595

                        Προσδιορισμός της συνολικής αιθανάλης οίνων με υγροχρωματογραφία υψηλής απόδοσης

                        10

                        OENO-SCMA 16-597

                        Τροποποίηση της μεθόδου για τον προσδιορισμό της ολικής οξύτητας ξιδιού

                        11

                        OENO-SCMA 16-598

                        Προσδιορισμός του L-γαλακτικού οξέος οίνων και γλευκών

                        12

                        OENO-SCMA 16-599

                        Προσδιορισμός του L-μηλικού οξέος οίνων και γλευκών

                        13

                        OENO-SCMA 16-600

                        Προσδιορισμός D-γλυκόζης και D-φρουκτόζης οίνων και γλευκών

                        14

                        OENO-SCMA 16-606

                        Επικύρωση της ανάλυσης πτητικών ενώσεων στους οίνους με αεριοχρωματογραφία (ψήφισμα OENO-SCMA 14-553)

                        15

                        OENO-SCMA 16-623

                        Προσδιορισμός της εκλυόμενης 2, 4, 6-τριχλωροανισόλης στους οίνους από τα πώματα από φελλό